12. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่า งบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปการเปิดเผยข้อมูลในรายงานทางการเงินมีความถูกต้อง
เชื่อถือได้ การดำเนินธุรกิจของบริษัทฯ ได้ปฏิบัติตามกฎหมายว่าด้วยหลักทรัพย์และตลาดหลักทรัพย์
และกฎหมายอื่นที่เกี่ยวข้อง ระบบการควบคุมภายในของบริษัทฯ มีความเพียงพอและเหมาะสม
ไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่า งบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และงบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2547 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบที่เกี่ยวข้อง

สรุปรายงานการสอบบัญชี

บริษัท ไพร้ซวอเตอร์เฮาส์คูเปอร์ส เอบีเอเอส จำกัด ซึ่งเป็นผู้สอบบัญชีของบริษัทฯ
และบริษัทย่อยได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2547
งบกำไรขาดทุนรวมและงบกำไรขาดทุนเฉพาะบริษัทงบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกัน ของบริษัท
ผลิตไฟฟ้าราชบุรีโฮลดิ้ง จำกัด (มหาชน)และบริษัทย่อย และของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยมีความเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท
ณ 31 ธันวาคม 2547 และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของ บริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อยและของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับงบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย
และงบการเงินเฉพาะบริษัท ผลิตไฟฟ้าราชบุรีโฮลดิ้ง จำกัด (มหาชน) สำหรับปีสิ้นสุดวันที่ 31
ธันวาคม 2546 ตรวจสอบโดยผู้สอบบัญชีอื่น คือ บริษัท เคพีเอ็มจี ภูมิไชย สอบบัญชี จำกัด
ซึ่งแสดงความเห็นอย่างไม่มีเงื่อนไขตามรายงานลงวันที่ 17 กุมภาพันธ์ 2547

1.  งบการเงินรวมของบริษัทฯ

[]

[]

[]

[]

[]

[]

[]

[]

12.2 อัตราส่วนทางการเงินของงบการเงินรวม

[]

12.3 รายงานวิเคราะห์ผลการดำเนินงาน

12.3.1 ผลการปฏิบัติตามแผนการดำเนินธุรกิจ

ในปี 2547 การดำเนินงานของบริษัทฯ และบริษัทย่อย
ได้ให้ความสำคัญกับการขยายการลงทุนในธุรกิจผลิตไฟฟ้าและธุรกิจที่เกี่ยวข้อง เพื่อให้บริษัทฯ
มีรายได้และกำลังการผลิตเพิ่มขึ้น โดยเมื่อวันที่ 12 มีนาคม 2547 บริษัท ราชบุรี อัลลายแอนซ์
จำกัด ซึ่งเป็นบริษัทย่อยของบริษัทฯ ได้ร่วมลงทุนในบริษัท ราชบุรีเพาเวอร์ จำกัด
ซึ่งเป็นผู้ดำเนินโครงการโรงไฟฟ้าราชบุรีเพาเวอร์ ในสัดส่วนร้อยละ 25
ของทุนจดทะเบียนที่ชำระแล้วทั้งหมด โดยโครงการโรงไฟฟ้าราชบุรีเพาเวอร์
ประกอบด้วยโรงไฟฟ้าพลังความร้อนร่วมจำนวน 2 ชุด มีกำลังการผลิตชุดละ 700 เมกะวัตต์
รวมกำลังการผลิต 1,400 เมกะวัตต์ ตั้งอยู่ในพื้นที่ของโรงไฟฟ้าราชบุรีปัจจุบัน
ขณะนี้อยู่ระหว่างเตรียมดำเนินการโครงการ โดยโรงไฟฟ้า ชุดที่ 1
มีกำหนดเดินเครื่องเชิงพาณิชย์ประมาณเดือนมีนาคม 2551 และชุดที่ 2 ในเดือนมิถุนายน 2551
ซึ่งการเข้าลงทุนดังกล่าวจะทำให้บริษัทฯ มีกำลังการผลิตเพิ่มขึ้นอีก 350 เมกะวัตต์ในปี 2551
จากปัจจุบันที่มีกำลังการผลิต 3,907.50 เมกะวัตต์

นอกจากนี้ เมื่อเดือนกันยายน 2547 บริษัท ราชบุรีพลังงาน จำกัด ซึ่งเป็นบริษัทย่อยของบริษัทฯ
ได้เข้าถือหุ้นร้อยละ15 ในบริษัท สยาม เอทานอล เอ็กซ์ปอร์ท จำกัด
ซึ่งเป็นผู้ดำเนินโครงการโรงงานผลิตแอลกอฮอล์เพื่อการส่งออก โดยใช้วัตถุดิบจากมันสำปะหลังเส้น
โดยบริษัท ราชบุรีพลังงาน จำกัดจะทยอยชำระค่าหุ้นคิดเป็นมูลค่าเงินลงทุนทั้งสิ้นประมาณ 45
ล้านบาท โรงงานผลิตแอลกอฮอล์ ดังกล่าว มีขนาดกำลังการผลิตแอลกอฮอล์ 30,000 ตันต่อปี
ตั้งอยู่อำเภอบ้านค่าย จังหวัดระยอง โดยมีระยะเวลาก่อสร้างโรงงานประมาณ 1 ปี
และคาดว่าจะสามารถดำเนินการผลิตแอลกอฮอล์เชิงพาณิชย์ได้ในเดือนมกราคม 2549

2.  ผลการดำเนินงาน

ผลการดำเนินงานในปี 2547 บริษัทฯและบริษัทย่อยมีกำไรสุทธิ จำนวน 6,487.03 ล้านบาท
คิดเป็นกำไรต่อหุ้นเท่ากับ 4.47 บาทต่อหุ้น เมื่อเปรียบเทียบกับผลการดำเนินงานของปี 2546
ที่มีกำไรสุทธิ จำนวน 5,424.33 ล้านบาท ปรากฏว่ากำไรสุทธิเพิ่มขึ้นจำนวน 1,062.70 ล้านบาท
หรือคิดเป็นร้อยละ 19.59 โดยมีรายได้รวมทั้งสิ้น 40,416.43 ล้านบาท
เพิ่มขึ้นจากปีก่อนเป็นจำนวน 4,612.74 ล้านบาท หรือคิดเป็นร้อยละ 12.88
ในขณะที่ต้นทุนขายและค่าใช้จ่ายในปี 2547 มีจำนวนรวมทั้งสิ้น 33,929.40 ล้านบาท
เพิ่มขึ้นจากปีก่อนเป็นจำนวน 3,550.04 ล้านบาท หรือคิดเป็นร้อยละ 11.69

1) การวิเคราะห์รายได้

ผลการดำเนินงานในปี 2547 ของบริษัทฯ และบริษัทย่อย มีรายได้รวมทั้งสิ้น 40,416.43 ล้านบาท
เพิ่มขึ้นจากปี 2546 (35,803.69 ล้านบาท) เป็นจำนวน 4,612.74 ล้านบาท หรือคิดเป็นร้อยละ
12.88 โดยมีสาเหตุหลัก ดังนี้

1.1) รายได้ค่าขายไฟฟ้าของโรงไฟฟ้าราชบุรี ปี 2547 จำนวน 39,714.03 ล้านบาท
เพิ่มขึ้นจากปี 2546 เป็นจำนวน 4,185.72 ล้านบาท หรือคิดเป็นร้อยละ 11.78
สาเหตุหลักเนื่องจาก

- รายได้ค่าความพร้อมจ่าย (Availability Payment : AP) ในปี 2547 จำนวน
11,418.17 ล้านบาท ต่ำกว่าปี 2546 (11,897.43 ล้านบาท) เป็นจำนวน 479.26 ล้านบาท
หรือคิดเป็นร้อยละ 4.03 สาเหตุหลักเนื่องจาก
อัตราค่าความพร้อมจ่ายของโรงไฟฟ้าพลังความร้อนในปี 2547 ต่ำกว่าปี 2546
ซึ่งเป็นไปตามที่กำหนดไว้ในสัญญาซื้อขายไฟฟ้า

- รายได้ค่าพลังงานไฟฟ้า (Energy Payment : EP) ในปี 2547 จำนวน 28,295.86
ล้านบาท สูงกว่าปี 2546 (23,630.88 ล้านบาท) เป็นจำนวน 4,664.98
ล้านบาทหรือคิดเป็นร้อยละ 19.74 เนื่องจากในปี 2547 มีปริมาณการผลิตไฟฟ้าเพิ่มขึ้น
เป็นผลให้มีการใช้เชื้อเพลิงก๊าซธรรมชาติและน้ำมันเพิ่มมากขึ้น
รวมทั้งราคาก๊าซธรรมชาติและราคาน้ำมันที่เพิ่มสูงขึ้นจากปีก่อน

2.  รายได้ค่าบริการ ในปี 2547 จำนวน 29.53 ล้านบาท สูงกว่าปี 2546 (2.22 ล้านบาท)
    เป็นจำนวน 27.31 ล้านบาท หรือคิดเป็น 12.31 เท่า เนื่องจากรายได้ค่าบริหารจัดการจาก
    บริษัทไตร เอนเนอจี้ จำกัด เพิ่มขึ้นจำนวน 15.31 ล้านบาท และในปี 2547
    มีรายได้ในการให้บริการของศูนย์ประชาสัมพันธ์โรงไฟฟ้าราชบุรี จากบริษัท ราชบุรีเพาเวอร์
    จำกัด จำนวน 12.00 ล้านบาท

3.  รายได้อื่นๆ ในปี 2547 จำนวน 109.08 ล้านบาท สูงกว่าปี 2546 (25.12ล้านบาท)
    เป็นจำนวน 83.96 ล้านบาท หรือคิดเป็น 3.34 เท่า เนื่องจากได้รับเงินชดเชยจาก กฟผ.
    สำหรับค่า
    ซ่อมแซมอุปกรณ์โรงไฟฟ้าพลังความร้อนร่วมในช่วงที่อยู่ในระยะรับประกัน จำนวน 81.75
    ล้านบาท โดยบริษัทฯได้บันทึกค่าซ่อมแซมดังกล่าวเป็นค่าใช้จ่ายไว้แล้วในปีก่อน

4.  รับรู้ส่วนแบ่งกำไรในกิจการร่วมค้าในปี 2547 จำนวน 407.90 ล้านบาท เพิ่มขึ้นจากปี 2546
    (94.52 ล้านบาท) เป็นจำนวน 313.38 ล้านบาท หรือคิดเป็น 3.32 เท่า เนื่องจาก
    บริษัทฯได้เข้าลงทุนในบริษัท ไตร เอนเนอจี้ จำกัด ด้วยการซื้อบริษัท บ้านปู แก๊ส เพาเวอร์
    จำกัด (ปัจจุบันเปลี่ยนชื่อเป็น บริษัท ราชบุรีแก๊ส จำกัด) ซึ่งถือหุ้นในบริษัท ไตร เอนเนอจี้
    จำกัด ในสัดส่วนร้อยละ 37.5 เมื่อวันที่ 14 พฤศจิกายน 2546 โดยรับรู้ส่วนแบ่งกำไรในปี
    2546 ตั้งแต่วันที่ 14 พฤศจิกายน - 31 ธันวาคม 2546 ในขณะที่ปี 2547
    รับรู้ส่วนแบ่งกำไรเต็มปี

2) การวิเคราะห์ต้นทุนและค่าใช้จ่าย

ต้นทุนขายและค่าใช้จ่ายในปี 2547 จำนวนรวมทั้งสิ้น 33,929.40 ล้านบาท เพิ่มขึ้นจากปี 2546
(30,379.36 ล้านบาท) เป็นจำนวน 3,550.04 ล้านบาท หรือคิดเป็นร้อยละ 11.69
โดยมีสาเหตุหลักดังนี้

1.  ต้นทุนขายของโรงไฟฟ้าราชบุรี ในปี 2547 จำนวน 32,173.20 ล้านบาท เพิ่มขึ้นจากปี
    2546 (28,204.46 ล้านบาท) เป็นจำนวน 3,968.74 ล้านบาท หรือคิดเป็นร้อยละ 14.07
    สาเหตุหลักเนื่องจาก

-   ค่าเชื้อเพลิงสูงกว่าปี 2546 เป็นจำนวน 4,582.86 ล้านบาท
    เนื่องจากมีปริมาณการผลิตไฟฟ้าเพิ่มขึ้น
    เป็นผลให้มีการใช้เชื้อเพลิงก๊าซธรรมชาติและน้ำมันเพิ่มมากขึ้นรวมทั้งราคาก๊าซธรรมชาติและราคาน้ำมันที่เพิ่มสูงขึ้นจากปีก่อน

-   ค่าซ่อมแซมบำรุงรักษาเครื่องจักรในปี 2547 จำนวน 82.57 ล้านบาท ต่ำกว่าปี 2546
    (479.40 ล้านบาท) เป็นจำนวน 396.83 ล้านบาท หรือคิดเป็นร้อยละ 82.78
    สาเหตุหลักเนื่องจาก ในเดือนพฤศจิกายน - ธันวาคม 2547 มีการหยุดเดินเครื่องเพื่อทำ
    Minor Inspection โรงไฟฟ้าพลังความร้อนร่วม ชุดที่ 2
    โดยอุปกรณ์โรงไฟฟ้าส่วนใหญ่อยู่ในขั้นตอนการจัดส่งให้คู่สัญญาเพื่อดำเนินการซ่อม
    ดังนั้นค่าใช้จ่ายสำหรับการซ่อมอุปกรณ์ดังกล่าวจึงยังไม่มีการบันทึกบัญชีในปี 2547

-   ค่าบริการในการบำรุงรักษาในปี 2547 จำนวน 65.50 ล้านบาท ต่ำกว่าปี 2546 (316.92
    ล้านบาท) เป็นจำนวน 251.42 ล้านบาท หรือคิดเป็นร้อยละ 79.33 เนื่องจากในปี 2547
    มีการหยุดซ่อมบำรุงรักษาโรงไฟฟ้าน้อยกว่าปี 2546

-   ค่าเบี้ยประกันภัยโรงไฟฟ้าในปี 2547 จำนวน 225.14 ล้านบาท ต่ำกว่าปี 2546 (330.70
    ล้านบาท) เป็นจำนวน 105.56 ล้านบาท หรือคิดเป็นร้อยละ 31.92 เนื่องจาก
    ไม่มีการเรียกร้องค่าสินไหมทดแทนในปี 2546
    เป็นผลให้ได้รับส่วนลดค่าเบี้ยประกันภัยโรงไฟฟ้าในปี 2547

-   ค่าเผื่อวัสดุสำรองคลังล้าสมัยในปี 2547 จำนวน 47.97 ล้านบาท เนื่องจากบริษัท
    ผลิตไฟฟ้าราชบุรี จำกัด
    ได้กำหนดนโยบายบัญชีเกี่ยวกับการกำหนดมูลค่าของวัสดุสำรองคลังประเภทอะไหล่โรงไฟฟ้า
    โดยการรับรู้ค่าเผื่อวัสดุสำรองคลังล้าสมัยเป็นค่าใช้จ่ายในแต่ละปี
    เฉลี่ยตามอายุของโรงไฟฟ้าที่คงเหลืออยู่ ซึ่งเริ่มตั้งแต่ปี 2547 เป็นต้นไป

2.2) ดอกเบี้ยจ่าย ปี 2547 จำนวน 1,224.68 ล้านบาท ต่ำกว่าปี 2546 (1,702.59
ล้านบาท) เป็นจำนวน 477.91 ล้านบาท หรือคิดเป็นร้อยละ 28.07 เนื่องจาก อัตราดอกเบี้ย
MLR เฉลี่ยในปี 2547 เท่ากับ 5.75% ซึ่งต่ำกว่าปี 2546 ที่มีอัตราดอกเบี้ย MLR เฉลี่ยเท่ากับ
6.24% และจากการแก้ไขสัญญาเงินกู้ครั้งที่ 2 เมื่อปี 2546 ได้ปรับลดอัตราดอกเบี้ยจ่ายจาก
MLR-1.50% เป็น MLR-2.50% ตั้งแต่วันที่ 1 กรกฎาคม 2546 ถึง 30 มิถุนายน 2548
นอกจากนี้ได้มีการชำระคืนเงินต้นทุกไตรมาสด้วย

  12.3.2 รายงานวิเคราะห์ฐานะการเงิน

1)  การวิเคราะห์สินทรัพย์

ณ วันที่ 31 ธันวาคม 2547 บริษัทฯและบริษัทย่อย มีสินทรัพย์รวมทั้งสิ้น จำนวน 69,494.19
ล้านบาท เปรียบเทียบกับปีก่อนเพิ่มขึ้นเป็นจำนวน 2,349.74 ล้านบาท หรือคิดเป็นร้อยละ3.50
จำแนกเป็น

1.  สินทรัพย์หมุนเวียน จำนวน 16,595.48 ล้านบาท เพิ่มขึ้นจำนวน 4,548.21 ล้านบาท
    สาเหตุหลักเนื่องจาก

-   เงินลงทุนระยะสั้น เงินฝากสถาบันการเงิน
    เงินลงทุนระยะสั้นและเงินลงทุนระยะยาวที่ใช้เป็นหลักประกันตามเงื่อนไขสัญญาเงินกู้ จำนวน
    7,639.25 ล้านบาท เพิ่มขึ้นจากปีก่อน เป็นจำนวน 641.75 ล้านบาท

-   ลูกหนี้การค้า จำนวน 6,645.08 ล้านบาท เพิ่มขึ้นจากปีก่อนเป็นจำนวน 3,991.19 ล้านบาท
    เนื่องจากลูกหนี้การค้า ณ 31 ธันวาคม 2547
    เป็นลูกหนี้ค่าขายไฟฟ้าของเดือนพฤศจิกายนและเดือนธันวาคม 2547 แต่ลูกหนี้การค้า ณ 31
    ธันวาคม 2546 เป็นลูกหนี้ค่าขายไฟฟ้าของเดือนธันวาคม 2546 เท่านั้น

  บริษัทฯ มีเกณฑ์ในการประมาณค่าเผื่อหนี้สงสัยจะสูญ ดังนี้

-   ในอัตราร้อยละ 100 ของลูกหนี้รายตัว ซึ่งคาดว่าจะเรียกชำระไม่ได้ทั้งหมด

-   ในอัตราร้อยละที่ต่างกันออกไปโดยประเมินจากคุณภาพของลูกหนี้สงสัยจะสูญ
    ทั้งนี้ต้องคาดคะเนจากประสบการณ์ในการเก็บหนี้และพิจารณาฐานะปัจจุบันของลูกหนี้ประกอบกัน

ลูกหนี้การค้าแสดงด้วยมูลค่าตามใบแจ้งหนี้
หักด้วยค่าเผื่อหนี้สงสัยจะสูญซึ่งประมาณจากการสอบทานยอดคงเหลือ ณ วันสิ้นปี
มูลค่าของค่าเผื่อหนี้สงสัยจะสูญคือผลต่างระหว่างราคาตามบัญชีของลูกหนี้การค้าเมื่อเปรียบเทียบกับมูลค่าที่คาดว่าจะได้รับจากลูกหนี้การค้า
หนี้สูญที่เกิดขึ้นในระหว่างปีตัดเป็นค่าใช้จ่ายเมื่อสามารถระบุได้

- บริษัทฯ ได้มีการลดมูลค่าของวัสดุสำรองคลังประเภทอะไหล่โรงไฟฟ้า เนื่องจากบริษัท
ผลิตไฟฟ้าราชบุรี จำกัด
ได้กำหนดนโยบายบัญชีเกี่ยวกับการกำหนดมูลค่าของวัสดุสำรองคลังประเภทอะไหล่โรงไฟฟ้า
โดยการรับรู้ค่าเผื่อวัสดุสำรองคลังล้าสมัยเป็นค่าใช้จ่ายในแต่ละปี เฉลี่ยตามอายุของโรงไฟฟ้าที่
คงเหลืออยู่ ซึ่งเริ่มตั้งแต่ปี 2547 เป็นต้นไป

1.  สินทรัพย์ไม่หมุนเวียน จำนวน 52,898.71 ล้านบาท ลดลง จำนวน 2,198.47 ล้านบาท
    สาเหตุหลักเนื่องจาก

-   เงินลงทุนระยะยาวที่ใช้เป็นหลักประกัน จำนวน 519.51 ล้านบาท ลดลงจากปีก่อน
    เป็นจำนวน 1,097.37 ล้านบาท

-   เงินให้กู้ยืมระยะยาวแก่กิจการที่เกี่ยวข้องกัน เพิ่มขึ้นจากปีก่อนจำนวน 406.81 ล้านบาท
    เนื่องจากในระหว่างปี 2547 บริษัทฯ ให้เงินกู้ยืมแก่บริษัท ราชบุรีเพาเวอร์ จำกัด จำนวน
    406.81 ล้านบาท ทั้งนี้บริษัท ราชบุรีอัลลายแอนซ์ จำกัด ซึ่งเป็นบริษัทย่อยของบริษัทฯ
    ได้เข้าถือหุ้นในบริษัท ราชบุรีเพาเวอร์ จำกัด ในสัดส่วนร้อยละ 25 เมื่อวันที่ 12 มีนาคม
    2547

-   ส่วนได้เสียในกิจการร่วมค้า เพิ่มขึ้นจากปีก่อน จำนวน 593.89 ล้านบาท
    เนื่องจากรับรู้ส่วนได้เสียในบริษัท ไตร เอนเนอจี้ จำกัด เพิ่มขึ้นจำนวน 200.48 ล้านบาท
    ในขณะที่บริษัท ราชบุรีเพาเวอร์ จำกัด และบริษัท สยาม เอทานอล เอ็กซ์ปอร์ท จำกัด
    ซึ่งเป็นปีแรกที่กลุ่มบริษัทฯ เข้าร่วมลงทุน โดยรับรู้ส่วน ได้เสีย ในปี 2547 จำนวน 382.20
    ล้านบาท และ 11.21 ล้านบาท ตามลำดับ

-   ที่ดิน อาคาร และอุปกรณ์-สุทธิ จำนวน 48,970.62 ล้านบาท ลดลงจากปีก่อนเป็นจำนวน
    2,097.76 ล้านบาท สาเหตุหลักเนื่องจากการตัดค่าเสื่อมราคาระหว่างปี

อนึ่ง อัตราส่วนสภาพคล่องของปี 2547 เท่ากับ 1.86 เท่า สูงกว่าปี 2546 ซึ่งเท่ากับ 1.68 เท่า
สาเหตุเนื่องจากในปี 2547 สินทรัพย์หมุนเวียนเพิ่มขึ้นจากปี 2546 เป็นจำนวน 4,548.21
ล้านบาท ในขณะที่หนี้สินหมุนเวียนเพิ่มขึ้นเป็นจำนวนเพียง 1,741.66 ล้านบาท

2)  การวิเคราะห์หนี้สิน

ณ วันที่ 31 ธันวาคม 2547 บริษัทฯและบริษัทย่อย มีหนี้สินรวมทั้งสิ้น 41,026.18 ล้านบาท
เปรียบเทียบกับปีก่อน ลดลงเป็นจำนวน 1,382.29 ล้านบาท หรือคิดเป็นร้อยละ 3.26
โดยมีสาเหตุดังนี้

1) หนี้สินหมุนเวียน จำนวน 8,907.73 ล้านบาท เพิ่มขึ้นจากปีก่อนจำนวน 1,741.66 ล้านบาท
โดยมีสาเหตุหลักจากเจ้าหนี้การค้า เพิ่มขึ้นจำนวน 1,435.91 ล้านบาท เนื่องจากมีการซื้อ
เชื้อเพลิงในการผลิตกระแสไฟฟ้าเพิ่มขึ้น ประกอบกับราคาเชื้อเพลิงที่สูงขึ้นด้วย

2) เงินกู้ยืมระยะยาว จำนวน 32,118.45 ล้านบาท ลดลงจากปีก่อนจำนวน 3,123.95 ล้านบาท
เนื่องจากบริษัท ผลิตไฟฟ้าราชบุรี จำกัด ได้ชำระคืนเงินกู้ระยะยาวระหว่างปี จำนวน 2,887.18
ล้านบาท

ทั้งนี้เงินกู้ยืมระยะยาวดังกล่าว ค้ำประกันโดยการจดจำนองที่ดิน อาคาร และโรงไฟฟ้า
และจดจำนำอุปกรณ์ของโรงไฟฟ้าของบริษัท ผลิตไฟฟ้าราชบุรี จำกัด ทั้งนี้ บริษัท ผลิตไฟฟ้าราชบุรี
จำกัด
ต้องกันเงินสำรองเพื่อการชำระคืนเงินต้นและดอกเบี้ยจ่ายที่จะครบกำหนดชำระคืนภายในงวดถัดไปโดยเงินสำรองดังกล่าวกันจากเงินสดรับจากรายได้ค่าไฟฟ้า
โดยหลักทรัพย์ที่ใช้ค้ำประกันเงินกู้ยืมระยะยาวดังกล่าวได้แก่

-   ที่ดิน โรงไฟฟ้า อาคารและสิ่งปลูกสร้างทั้งหมดของบริษัท ผลิตไฟฟ้าราชบุรี จำกัด
    ซึ่งมีมูลค่าตามบัญชีสุทธิ ณ วันที่ 31 ธันวาคม 2547 เป็นจำนวน 48,832.72 ล้านบาท

-   เงินฝากสถาบันการเงิน จำนวนเงินรวม 20.13 ล้านบาท

-   เงินลงทุนระยะสั้นในตั๋วสัญญาใช้เงินจำนวนเงินรวม 1,471.14 ล้านบาท

-   เงินลงทุนระยะสั้นในตั๋วแลกเงินจำนวนเงินรวม 2,285.48 ล้านบาท

-   เงินลงทุนระยะยาวในตั๋วสัญญาใช้เงินจำนวนเงินรวม 259.55 ล้านบาท

-   เงินลงทุนระยะยาวในตั๋วแลกเงินจำนวนเงินรวม 259.96 ล้านบาท

  (รายละเอียดตามหมายเหตุประกอบงบการเงิน ข้อ 5, 8 และ 9)

อนึ่ง อัตราส่วนหนี้สินต่อส่วนของผู้ถือหุ้นในปี 2547 เท่ากับ 1.44 เท่า ต่ำกว่าปี 2546 ซึ่งเท่ากับ
1.71 เท่า เนื่องจากบริษัทฯ มีการชำระคืนเงินกู้ระหว่างปี 2547 ทำให้ยอดหนี้สินลดลง
และยอดส่วนของผู้ถือหุ้นที่เพิ่มขึ้นซึ่งเป็นผลมาจากกำไรสะสมที่เพิ่มขึ้น
ในขณะที่อัตราส่วนหนี้สินต่อส่วนของผู้ถือหุ้นของกิจการไฟฟ้าอื่น เช่น บริษัท ผลิตไฟฟ้า จำกัด
(มหาชน) เท่ากับ 0.89 เท่า

นอกจากนี้อัตราส่วนความสามารถในการชำระคืนเงินต้นและดอกเบี้ยในปี 2547 เท่ากับ 2.52 เท่า
ซึ่งสูงกว่าปี 2546 ซึ่งเท่ากับ 2.46 เท่า เนื่องจาก บริษัทฯ มีกำไรสุทธิก่อนหักดอกเบี้ยจ่าย
ค่าเสื่อมราคา และค่าตัดจ่าย ในปี 2547 สูงกว่าปี 2546

  3) การวิเคราะห์ส่วนของผู้ถือหุ้น

ณ วันที่ 31 ธันวาคม 2547 บริษัทฯและบริษัทย่อย มีส่วนของผู้ถือหุ้นรวมทั้งสิ้น จำนวน 28,468.01
ล้านบาท เพิ่มขึ้นจากปีก่อนเป็นจำนวน 3,732.03 ล้านบาท หรือคิดเป็นร้อยละ 15.09 เนื่องจาก

1.  กำไรสุทธิจากการดำเนินงานของบริษัทฯ และบริษัทย่อยในปี 2547 จำนวน 6,487.03
    ล้านบาท

2.  บริษัทฯได้จ่ายเงินปันผลแก่ผู้ถือหุ้นสำหรับผลการดำเนินงาน 6 เดือนหลังของปี 2546
    เป็นเงินปันผลหุ้นละ 1.00 บาท รวมเป็นเงินปันผลจ่ายทั้งสิ้นจำนวน 1,450 ล้านบาท
    ตามมติที่ประชุมสามัญผู้ถือหุ้น ประจำปี 2546 เมื่อวันที่ 12 เมษายน 2547
    และได้จ่ายเงินปันผลให้ผู้ถือหุ้นแล้วเมื่อวันที่ 7 พฤษภาคม 2547

3) บริษัทฯได้จ่ายเงินปันผลระหว่างกาลจากผลการดำเนินงานงวด 6 เดือนแรกของปี 2547
ในอัตราหุ้นละ 0.90 บาท รวมเป็นเงินปันผลระหว่างกาลทั้งสิ้นจำนวน 1,305 ล้านบาท
ตามมติที่ประชุมคณะกรรมการบริษัทฯ เมื่อวันที่ 13 กันยายน 2547
และได้จ่ายเงินปันผลให้ผู้ถือหุ้นแล้วเมื่อวันที่ 8 ตุลาคม 2547

ทั้งนี้ ณ วันที่ 31 ธันวาคม 2547 บริษัทฯ
มีทุนจดทะเบียนซึ่งเป็นหุ้นที่ออกและเรียกชำระเต็มมูลค่าแล้ว จำนวน 14,500 ล้านบาท
มีส่วนเกินมูลค่าหุ้น จำนวน 1,531.78 ล้านบาท สำรองตามกฎหมาย จำนวน 995.37 ล้านบาท
กำไรสะสมที่ยังไม่ได้จัดสรร จำนวน 11,440.86 ล้านบาท

อนึ่ง มูลค่าตามบัญชีต่อหุ้น ในปี 2547 เท่ากับ 19.63 บาท สูงกว่าปี 2546 ซึ่งเท่ากับ 17.06
บาท เนื่องจากในปี 2547 ส่วนของผู้ถือหุ้นเพิ่มขึ้นจากปี 2546 เป็นจำนวน 3,732.03 ล้านบาท
นอกจากนี้กำไรสุทธิต่อหุ้นในปี 2547 เท่ากับ 4.47 บาท สูงกว่าปี 2546 ซึ่งเท่ากับ 3.74 บาท
เนื่องจากบริษัทฯ มีกำไรสุทธิในปี 2547 สูงกว่าปี 2546 เป็นจำนวน 1,062.70 ล้านบาท

2.  รายงานวิเคราะห์กระแสเงินสด

เงินสดและรายการเทียบเท่าเงินสดคงเหลือปลายปีของบริษัทฯ และบริษัทย่อย ณ วันที่ 31 ธันวาคม
2547 เป็นจำนวน 571.11 ล้านบาท ลดลงจากปีก่อนเป็นจำนวน 118.46 ล้านบาท
หรือคิดเป็นร้อยละ 17.18 สรุปสาเหตุได้ดังนี้

1)  เงินสดสุทธิที่ได้มาจากกิจกรรมดำเนินงานลดลงจากปีก่อน จำนวน 5,763.61 ล้านบาท
    สาเหตุหลักเนื่องจากกระแสเงินสดที่ได้จากการดำเนินงานเพิ่มขึ้นจำนวน 858.13 ล้านบาท
    โดยที่กระแสเงินสดจากการเปลี่ยนแปลงของเงินทุนหมุนเวียนลดลง จำนวน 6,621.74
    ล้านบาท ซึ่งเป็นผลมาจากการเพิ่มขึ้นของลูกหนี้ค่าขายไฟฟ้าให้ กฟผ. จำนวน 7,744.35
    ล้านบาท ในขณะที่เจ้าหนี้การค้าเพิ่มขึ้น จำนวน 1,505.19 ล้านบาท ตามเหตุผลชี้แจงในข้อ
    2.1 และข้อ 2.2 รายการลูกหนี้การค้าและเจ้าหนี้การค้า ตามลำดับ

2)  เงินสดสุทธิที่ใช้ไปในกิจกรรมลงทุน ลดลงจากปีก่อน จำนวน 4,179.56 ล้านบาท
    สาเหตุหลักเนื่องจากบริษัทฯ มีการลงทุนในบริษัทย่อยและกิจการร่วมค้าลดลง จำนวน 738.10
    ล้านบาท และมีเงินสดจ่ายสุทธิในเงินฝากสถาบันการเงินและเงินลงทุนระยะสั้น ลดลงจำนวน
    3,591.20 ล้านบาท

3) เงินสดสุทธิที่ใช้ไปในกิจกรรมจัดหาเงิน ลดลงจากปีก่อนจำนวน 790.77 ล้านบาท
สาเหตุหลักเนื่องจาก ในปี 2546 บริษัทฯ มีการชำระคืนเงินกู้ระยะยาวน้อยกว่าปี 2547
เป็นจำนวน 645.27 ล้านบาท และยอดรวมเงินปันผลจ่ายให้แก่ผู้ถือหุ้นสูงกว่าปี 2547 เป็นจำนวน
502.61 ล้านบาท รวมทั้งมีการให้เงินกู้ยืมบริษัท บ้านปู แก๊ส เพาเวอร์ จำกัด
(ปัจจุบันเปลี่ยนชื่อเป็น บริษัท ราชบุรีแก๊ส จำกัด) จำนวน 931.28 ล้านบาท
ในการเข้าซื้อหุ้นบริษัท ไตร เอนเนอจี้ จำกัดเมื่อเดือนพฤศจิกายน 2546

  12.3.4 ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ตามมติคณะรัฐมนตรี วันที่ 9 ธันวาคม 2546
เห็นชอบในหลักการการปรับโครงสร้างกิจการไฟฟ้าให้เป็นโครงสร้างรูปแบบ ESB
เพื่อให้ระบบไฟฟ้าของประเทศมีความมั่นคงมากขึ้น โดยกำหนดให้ กฟผ.
มีบทบาทหลักในการผลิตและส่งไฟฟ้า กฟน. และ กฟภ.
มีบทบาทในการจำหน่ายและการค้าปลีกไฟฟ้า
องค์กรกำกับดูแลกิจการไฟฟ้ามีอำนาจหน้าที่ในการพยากรณ์ความต้องการใช้ไฟฟ้าและความต้องการโรงไฟฟ้าใหม่
รวมทั้งกำหนดกฎเกณฑ์การรับซื้อไฟฟ้าจากโรงไฟฟ้าใหม่ กำกับอัตราค่าไฟฟ้า
และรักษาระดับคุณภาพการให้บริการจากโรงไฟฟ้า

การปรับโครงสร้างกิจการไฟฟ้าในอนาคต
อาจมีผลกระทบโดยตรงต่อทิศทางธุรกิจและสภาพการแข่งขันในอนาคต
ต่อบริษัทที่ดำเนินธุรกิจด้านการผลิตไฟฟ้าทั้งที่มีสัญญาซื้อขายกับ กฟผ. และบริษัทที่ไม่มีสัญญาซื้อขายกับ
กฟผ. แต่สำหรับบริษัท ผลิตไฟฟ้าราชบุรี จำกัด มีสัญญาซื้อขายไฟฟ้าระยะยาวกับ กฟผ.
เป็นระยะเวลา 25 ปี ตามโครงสร้างรูปแบบ ESB กฟผ. ยังเป็นผู้รับซื้อ ไฟฟ้าโดยตรง
จึงทำให้ไม่มีผลกระทบต่อรายได้รายปีของบริษัทฯ ที่จะได้รับตามสัญญาแต่อย่างใด